MALEE พุ่งกระฉูด 9% นิวไฮในรอบ 3 เดือน คาดเก็งกำไรทางเทคนิคหลังเป็นขาลงมานาน
MALEE พุ่งกระฉูด 9% นิวไฮในรอบ 3 เดือน คาดเก็งกำไรทางเทคนิคหลังเป็นขาลงมานาน
MALEE พุ่งกระฉูด 9% นิวไฮในรอบ 3 เดือน คาดเก็งกำไรทางเทคนิคหลังเป็นขาลงมานาน
24 มิ.ย. 2562

ผู้สื่อข่าวรายงานว่า บริษัท มาลีกรุ๊ป จำกัด (มหาชน) หรือ MALEE ณ เวลา 11.10 น. อยู่ที่ระดับ 8.80 บาท บวก 0.70 บาท หรือ 8.64% ด้วยมูลค่าซื้อขาย 39.35 ล้านบาท ราคาหุ้นปรับตัวแรงในรอบ 3 เดือน โดยนับตั้งแต่หุ้นขึ้นไปทดสอบระดับ 9.35 บาท เมื่อวันที่ 14 มี.ค.62 คาดเก็งกำไรทางเทคนิคหลังเป็นขาลงมานาน

บล.ซีจีเอส-ซีไอเอ็มบี ระบุว่า Malee Group (MALEE TB; THB 8.05) – ซื้อ แนวต้าน : 9.00 และ 9.40 แนวรับ   : 8.05 และ 7.90  ราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูขึ้น หลังจากปรับตัวลดลงจากแรงขายทำกำไรในระยะสั้น ในขณะที่แนวโน้มหลักทะลุผ่านแนวโน้มขาลงขึ้นไปได้แล้ว
โดย MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60 แนะนำซื้อ MALEE โดยมีแนวรับที่ 8.05 และ 7.90 เพื่อคาดหวังการปรับตัวเพิ่มขึ้นไปทดสอบแนวต้านที่ 9.00 และ 9.40 เป็นจุดขายทำกำไร STOP LOSS ถ้าราคาหุ้นปิดต่ำกว่า 7.50 ลงไป